Under forhandlingene med Sverige om det som skulle bli Grensetraktaten av 1751 var den opprinnelige svenske posisjonen at hele Sørli og omkring halve Nordli sogn skulle gå til Sverige, dvs. at grensedragningen fulgte vannskillet. Fra norsk side ble det anført at bygdelagene øst for vannskillet var befolket fra norsk side, og at de sognet til Nordli og Sørli kirker. Det endte med at det meste av området ble lagt til Norsk side av grensen, så derved fikk riksgrensen den karakteristiske utbulningen mot øst.